stanford-oval/wikipedia huggingface dataset:
Alex Oxlade-Chamberlain
Ura > Arsenal

Kaudella 2011–2012 Oxlade-Chamberlain pelasi kaikkiaan 16 valioliigaottelua. Uransa kaksi ensimmäistä valioliigamaalia hän teki 4. helmikuuta 2012 ottelussa Blackburnia vastaan. Hän debytoi myös Mestarien liigassa. Seuraavalla kaudella hän pelasi 25 valioliigaottelussa ja teki yhden maalin. Kaudella 2013–2014 hän oli polvivamman vuoksi sivussa elokuulta tammikuulle ja pelasi 14 valioliigaottelussa. Seuraavalla kaudella hän kärsi useista loukkaantumisista ja esiintyi 23 sarjaottelussa. Hän voitti sekä FA Cupin että Community Shieldin 2014 ja 2015.
Oxlade-Chamberlain kärsi loukkaantumista myös kaudella 2015–2016, jolloin pelasi kaikkiaan 22 valioliigaottelua. Seuraavalla kaudella hän pelasi eniten sarjaotteluita Arsenal-urallaan, kaikkiaan 29. Mestarien liigassa pelejä kertyi seitsemän. Hän voitti 2017 FA Cupin, jossa pelasi kaikki kuusi ottelua. Seuraavana syksynä hän voitti Community Shieldin ja pelasi kolme valioliigaottelua.
Ura > Liverpool

Oxlade-Chamberlain siirtyi 38 miljoonan euron siirtosummalla Liverpooliin elokuussa 2017. Hän pelasi debyyttikaudellaan 32 liigaottelussa, tosin vain 14 kertaa avauakokoonpanossa. Mestarien liigassa hän pelasi seitsemän ottelua, mutta loukkasi ristisiteensä välieräottelussa AS Romaa vastaan. Hän joutui olemaan vamman vuoksi sivussa lähes kymmenen kuukautta. Seuraavalla kaudella hän pelasi vain kahdessa valioliigaottelussa. Liverpoolin mestaruuskaudella 2019–2020 hän pelasi 30 valioliigaottelua ja viimeisteli neljä maalia. Mestarien liigan viidessä ottelussa hän teki kolme maalia. Hän voitti kaudella myös UEFA Super Cupin ja seurajoukkueiden maailmanmestaruuden. Seuraavalla kaudella hän pelasi Valioliigassa 13 ottelussa yhteensä vain 244 minuuttia ja teki yhden maalin. Mestarien liigassa hän käväisi kentällä kolmessa ottelussa. Kaudella 2021–2022 hän pelasi Valioliigassa 17 ottelussa, joista yhdeksän kertaa avauksessa, ja teki kaksi maalia. Mestarien liigassa hän pelasi kaikissa kuudessa alkulohko-otteluissa, muttei enää pudotuspeleissä. Myös Liverpoolin voittamissa FA Cupissa ja liigacupissa hän pelasi vain alkukierroksilla. Seuraavalla kaudella hän pelasi yhdeksän valioliigaottelua ja teki yhden maalin. Mestarien liigassa hän pelasi 17 minuuttia yhdessä ottelussa.
Liverpool ei uusinut Oxlade-Chamberlainin sopimusta kesällä 2023.
Ura > Beşiktaş

Elokuussa 2023 Oxlade-Chamberlain siirtyi kolmivuotisella sopimuksella turkkilaiseen Beşiktaşiin. Kaudella 2023–2024 Oxlade-Chamberlain pelasi Turkin Superliigassa 20 ottelua, joissa hän teki neljä maalia ja antoi yhden maalisyötön.
Ura > Maajoukkue

Oxlade-Chamberlain pelasi ensimmäisen A-maaottelunsa Norjaa vastaan toukokuussa 2012. Hän pelasi kolmessa ottelussa EM-kilpailuissa 2012. Ensimmäisen maaottelumaalinsa hän teki San Marinoa vastaan MM-karsintaottelussa lokakuussa 2012. Hänet valittiin Englannin joukkueeseen vuoden 2014 MM-kilpailuihin, mutta hän ei saanut turnauksessa peliaikaa.
Viimeisimmän maaottelunsa Oxlade-Chamberlain on pelannut marraskuussa 2019. Kaikkiaan hän on pelannut 35 maaottelua, joissa hän on tehnyt seitsemän maalia.
Yksityiselämä

Oxlade-Chamberlain alkoi seurustella Perrie Edwardsin kanssa marraskuussa 2016, ja he kihlautuivat kesäkuussa 2022. Heidän Axel-poikansa syntyi elokuussa 2021.
Tilastot

Lähde: Soccerway päivitetty: 26. kesäkuuta 2023.
| Joukkue | Kausi | Liiga> Ottelut | Liiga> Maalit | FA Cup> Ottelut | FA Cup> Maalit | Liigacup> Ottelut | Liigacup> Maalit | Muut> Ottelut | Muut> Maalit | Eurocupit> Ottelut | Eurocupit> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- | --- |
| Southampton | 2009–2010 | 2 | 0 | 0 | 0 | 0 | 0 | 0 | 0 | 0 | 0 | 2 | 0 |
| Southampton | 2010–2011 | 34 | 9 | 4 | 0 | 2 | 1 | 1 | 0 | 0 | 0 | 41 | 10 |
| Yhteensä | Yhteensä | 36 | 9 | 4 | 0 | 2 | 1 | 1 | 0 | 0 | 0 | 43 | 10 |
| Arsenal | 2011–2012 | 16 | 2 | 3 | 0 | 3 | 1 | 0 | 0 | 4 | 1 | 26 | 4 |
| Arsenal | 2012–2013 | 25 | 1 | 2 | 0 | 2 | 1 | 0 | 0 | 4 | 0 | 33 | 2 |
| Arsenal | 2013–2014 | 14 | 2 | 4 | 1 | 0 | 0 | 0 | 0 | 2 | 0 | 20 | 3 |
| Arsenal | 2014–2015 | 23 | 1 | 3 | 0 | 1 | 0 | 1 | 0 | 9 | 2 | 37 | 3 |
| Arsenal | 2015–2016 | 22 | 1 | 3 | 0 | 2 | 0 | 1 | 1 | 5 | 0 | 33 | 2 |
| Arsenal | 2016–2017 | 29 | 2 | 6 | 0 | 3 | 3 | 0 | 0 | 7 | 1 | 45 | 6 |
| Arsenal | 2017–2018 | 3 | 0 | 0 | 0 | 0 | 0 | 1 | 0 | 0 | 0 | 4 | 0 |
| Yhteensä | Yhteensä | 132 | 9 | 21 | 1 | 11 | 5 | 3 | 1 | 31 | 4 | 198 | 20 |
| Liverpool | 2017–2018 | 32 | 3 | 2 | 0 | 1 | 0 | 0 | 0 | 7 | 2 | 42 | 5 |
| Liverpool | 2018–2019 | 2 | 0 | 0 | 0 | 0 | 0 | 0 | 0 | 0 | 0 | 2 | 0 |
| Liverpool | 2019–2020 | 30 | 4 | 2 | 0 | 2 | 1 | 4 | 0 | 5 | 3 | 43 | 8 |
| Liverpool | 2020–2021 | 13 | 1 | 1 | 0 | 0 | 0 | 0 | 0 | 3 | 0 | 17 | 1 |
| Liverpool | 2021–2022 | 17 | 2 | 2 | 0 | 4 | 1 | 0 | 0 | 6 | 0 | 29 | 3 |
| Liverpool | 2022–2023 | 9 | 1 | 1 | 0 | 2 | 0 | 0 | 0 | 1 | 0 | 13 | 1 |
| Yhteensä | Yhteensä | 103 | 11 | 8 | 0 | 9 | 2 | 4 | 0 | 22 | 5 | 146 | 18 |
| Ura yhteensä | Ura yhteensä | 271 | 29 | 33 | 1 | 22 | 8 | 8 | 1 | 53 | 9 | 387 | 48 |
Aiheesta muualla

Kuvia tai muita tiedostoja aiheesta Alex Oxlade-Chamberlain Wikimedia Commonsissa
Englannin joukkue – Jalkapallon EM-kilpailut 2012
1 Hart |
2 Johnson |
3 Cole |
4 Gerrard |
5 Kelly |
6 Terry |
7 Walcott |
8 Henderson |
9 Carroll |
10 Rooney |
11 Young |
12 Baines |
13 Green |
14 Jones |
15 Lescott |
16 Milner |
17 Parker |
18 Jagielka |
19 Downing |
20 Oxlade-Chamberlain |
21 Defoe |
22 Welbeck |
23 Butland |
Valmentaja Hodgson
Englannin joukkue – Jalkapallon MM-kilpailut 2014
1 Hart |
2 Johnson |
3 Baines |
4 Gerrard |
5 Cahill |
6 Jagielka |
7 Wilshere |
8 Lampard |
9 Sturridge |
10 Rooney |
11 Welbeck |
12 Smalling |
13 Foster |
14 Henderson |
15 Oxlade-Chamberlain |
16 Jones |
17 Milner |
18 Lambert |
19 Sterling |
20 Lallana |
21 Barkley |
22 Forster |
23 Shaw |
Valmentaja Hodgson
Andrzej Karweta

| Andrzej Karweta |
| --- | --- |

Henkilötiedot
Syntynyt: 11. kesäkuuta 1958 Jeleńin kylä, Jaworzno, Puola
Kuollut: 10. huhtikuuta 2010 (51 vuotta) Smolensk, Venäjä
Sotilashenkilö
Palvelusmaa(t):   Puola
Sotilasarvo:  vara-amiraali
Andrzej Karweta (11. kesäkuuta 1958 Jeleńin kylä, Jaworzno, Puola – 10. huhtikuuta 2010 Smolensk, Venäjä) oli puolalainen sotilashenkilö ja Puolan merivoimien komentaja. Karweta valmistui Puolan laivastoakatemiasta vuonna 1982. Hän oli sotilasarvoltaan vara-amiraali. Karweta nimettiin merivoimien komentajaksi marraskuussa 2007.
Karweta kuoli 10. huhtikuuta 2010 Smolenskin lento-onnettomuudessa matkalla toisen maailmansodan aikana tapahtuneen Katynin joukkomurhan 70-vuotismuistojuhlaan. Onnettomuudessa kuoli myös Puolan presidentti Lech Kaczyński sekä lukuisia muita maan johtohenkilöitä.
Aiheesta muualla

Kuvia tai muita tiedostoja aiheesta Andrzej Karweta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Andrzej Karweta
Käännös suomeksi
Aleksanterin koulu

Aleksanterin koulu vuonna 2017.
Aleksanterin koulu on Hämeenpuiston ja Hallituskadun kulmassa Tampereen Kaakinmaalla sijaitseva peruskoulu, joka on osa Wivi Lönnin koulua. Se on Tampereen vanhin koulu ja yksi kaupungin suurimmista.[lähde? ] Oppilaita on noin 400.
Aleksanterin koulun suunnitteli arkkitehti Wivi Lönn, ja rakennustyöt saatiin valmiiksi vuonna 1904. Koulutalolla on rakennustaiteellista, kulttuurihistoriallista ja kaupunkikuvallista arvoa, ja se on suojeltu kohde. Sitä on kunnostettu vuosina 1999–2001.[lähde? ]
Aleksanterin koulussa on myös tavanomaisesta opetussuunnitelmasta poikkeavaa erityisopetusta. Jokaisella vuosiluokalla yksi luokka opiskelee syntyperäisen ranskalaisen opettajan johdolla, ja täten puolet opetuksesta järjestetään ranskaksi. Tämän lisäksi koulussa on musiikkiluokkia ja kaksi erityisluokkaa. Siellä on myös osa-aikaista erityisopetusta.
Aiheesta muualla

Koulun kotisivut
Ankkuri (täsmennyssivu)

Ankkuri voi tarkoittaa seuraavia:
ankkuri, kiinnitysväline vesiliikenteessä.
ankkuri, rakennuksessa rautalaite, joka kiinnittää ja tukee jotakin rakennuksen osaa
kiila-ankkuri, kiinnitystarvike, kiinnitystulppa, ruuvin tai pultin vastakappale, kipsilevyankkuri.
laahusankkuri tai ajoankkuri, väline veneen nopeuden vähentämiseen ilman kiinteää ankkuria
ankkuri, kristillinen ja heraldinen symboli
uutisankkuri, uutislähetyksessä esiintyvä toimittaja
ankkuri, viestijoukkueen viimeinen kilpailija
ankkuri, vanha suomalainen tilavuusmitta
ankkuri, kellokoneiston osa, joka estää hammaspyörän pyörimisen taaksepäin ja tasaa käyntiä
ankkurielementti , HTML-koodi, jolla linkitetään tarkasti tiettyyn sivun kohtaan
sähkökoneen pyörivä osa, roottori
Ankkuri, suomenkielinen sukunimi. Tunnettuja nimenkantajia ovat:
Esa Ankkuri, Superpesis-joukkue PeTo-Jussien pelinjohtaja kaudella 2011
Ismo Ankkuri, pesäpalloilija
Ankkuri, asuinalue Lahdessa
Angelniemen Ankkuri, salolainen suunnistusseura
Alajärven Ankkurit, alajärveläinen urheiluseura
Iskelmä Ankkuri (ent. Radioankkuri), Meri-Lapissa kuuluva paikallisradio
Kaupunkilehti Ankkuri, kotkalainen ilmaisjakelulehti
Lakeuden Ankkuri, suunniteilla ollut kauppakeskus Seinäjoella
Ankkuri, Tommi Juutilaisen ohjaama lyhyt animaatioelokuva vuodelta 2007
Ankkuri 1–5, uskonnon oppikirjasarja lukiossa
Alfred Sisley

Alfred Sisley, 1882
Alfred Sisley: Pont de Villeneuve-la-Garenne (1872)
Alfred Sisley (30. lokakuuta 1839 Pariisi – 29. tammikuuta 1899 Moret-sur-Loing, Seine-et-Marne) oli impressionistinen taidemaalari. Hänellä oli brittiläiset vanhemmat, mutta hän vietti valtaosan elämästään ja urastaan Ranskassa.
Huppusieppo

| Huppusieppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pensassiepot Petroicidae
Suku::  Huppusiepot Melanodryas
Laji::  cucullata
Kaksiosainen nimi
 Melanodryas cucullata  (Latham, 1802) 
Katso myös
   Huppusieppo Wikispeciesissä   Huppusieppo Commonsissa 
Infobox OKNimi-testi OKIUCN-testi OK: 
Huppusieppo (Melanodryas cucullata) on laajalla alueella Australiassa tavattava pensassieppojen heimoon kuuluva varpuslintu.
Koko ja ulkonäkö

Kooltaan huppusieppo on noin 15–17 cm. Huppusieppokoiras on väritykseltään mustavalkoinen. Koiraan, pyrstö, selkä ja pää sekä kurkku ovat väritykseltään mustat. Siivet ovat mustat ja niissä on valkoinen siipijuova. Vatsa ja alaperä ovat valkoiset. Lajin naaras on selästään ja päästään ruskehtavan harmaa. Vatsa on naaraalla harmaa ja siivet tummanruskeat ja niissä on valkoinen juova. Nuoret linnut ovat väriltään tummanruskeita valkoisin täplin.
Levinneisyys ja elinympäristö

Huppusieppoa tavataan koko Australian mantereelta lukuun ottamatta Cape Yorkin niemimaata, Carpentarianlahden rannikkoa, Simpsonin aavikkoa ja Nullarborin tasankoa. Yleisin laji on Kaakkois-Australiassa. Linnun elinympäristöä ovat eukalyptusmetsät, joissa kasvaa lisäksi akaasiapensaikkoa ja malleekasvustoa. Laji elää usein hakkuuaukeiden tai muiden avoimien alueiden lähistöllä. Huppusieppokantaa uhkaa elinympäristön tuhoutuminen ja pirstoutuminen laajojen hakkuiden vuoksi.
Pesiminen ja ravinto

Huppusiepot ovat yksiavioisia. Lajin pesimäkausi kestää elokuulta marraskuulle ja samalla parilla voi olla pesimäkauden aikana useampikin kuin yksi pesintä. Naaras rakentaa pesän puussa olevaan halkeamaan tai koloon lehdistä ja puunkuoren paloista, jotka se sitoo yhteen hämähäkinseitillä. Naaras munii kahdesta kolmeen munaa ja hautoo niitä noin kaksi viikkoa. Pesivällä naaraalla voi olla hautomisessa apuna myös muita naarashuppusieppoja.
Huppusiepon ravinto koostuu niveljalkaisista, pääasiassa hyönteisistä.
Alois Schloder

| Mitalit | Mitalit | Mitalit |  |
| --- | --- | --- | --- |
|  Kuvassa Schloder (oikealla) Klaus Auhuberin ja Erich Kühnhacklin kanssa vuonna 2010 |  Kuvassa Schloder (oikealla) Klaus Auhuberin ja Erich Kühnhacklin kanssa vuonna 2010 |  Kuvassa Schloder (oikealla) Klaus Auhuberin ja Erich Kühnhacklin kanssa vuonna 2010 |  |
Maa:   Länsi-Saksa
Miesten jääkiekko
|  Olympialaiset  |  Olympialaiset  |  Olympialaiset  |  |
|  Pronssia | Innsbruck 1976 | jääkiekko |  |
Alois Schloder (s. 11. elokuuta 1947 Landshut, Saksa) on saksalainen entinen jääkiekkoilija, Saksan Liittotasavallan jääkiekkomaajoukkueen pelaaja 1960- ja 1970-luvulla.
Schloder aloitti pelaamisen seuratasolla Ev Landshut -jääkiekkoseurassa vuonna 1963. Hänet valittiin ensi kertaa Saksan Liittotasavallan jääkiekkomaajoukkueseen B-sarjan maailmanmestaruuskisoihin vuonna 1966. Schloder pelasi yhteensä 206 maaottelua ja teki 87 maalia. Hän toimi maajoukkueen kapteenina vuosina 1971-78.
Schlonder oli mukana pronssia voittaneessa Saksan maajoukkueessua Innsbruckin olympialaisissa vuonna 1976.
Saavutukset

Saksan mestaruus Ev Landshutin joukkueessa vuosina 1970, 1983
jääkiekon olympiapronssi Innsbruckissa 1976
Palkintoja

IIHF Hall of Fame 2005 ja Saksan Hall of Fame
Ane Dyrkorn

Ane Dyrkorn vuonna 2023.
Ane Dyrkorn (s. 1999) on norjalainen suunnistaja. MM-kilpailuissa Dyrkornin paras saavutus on sprinttiviestin MM-pronssi Tanskan MM-kilpailuista 2022. Henkilökohtaisessa sprintissä hän oli saman vuoden MM-kilpailuissa 14:s. EM-kilpailuissa Dyrkornin paras saavutus on sprintin 68:s sija Neuchâtelin EM-kilpailuista 2021. Juniorien MM-Dyrkornin paras saavutus on pitkän matkan 22:s sija. Suunnistuksen maailmancupissa hänen paras saavutuksensa on 11:s sija Boråsin sprintistä vuodelta 2022. Seuratasolla hän edustaa NTNUI:ta.
Alef

| Heprean kirjaimet |
| --- | --- |
א Alef: ב Bet
ג Gimel: ד Dalet
ה He: ו Vav
ז Zajin: ח Ḥet
ט Tet: י Jod
כ Kaf: ל Lamed
מ Mem: נ Nun
ס Samekh: ע Ajin
פ Pe: צ Tsade
ק Qof: ר Reš
ש Šin: ת Tav
vokaalimerkit · dageš
numerojärjestelmä
Alef on seemiläisten kirjoitusjärjestelmien kuten foinikian, heprean ja aramean kirjaimiston ensimmäinen kirjain. Se on kreikkalaisen alfan ja siten myös latinalaisen A:n edeltäjä. Kirjaimen nimi tulee ’härkää’ merkitsevästä sanasta, ja sen symbolin oletetaan yksinkertaistuneen härän päätä symboloivasta kuvasta.
Kirjainmerkki

| kantasiinailainen kirjaimisto | foinikialainen kirjaimisto | heprealainen kirjaimisto | heprealainen kirjaimisto | arabialainen kirjaimisto | arabialainen kirjaimisto | kreikkalainen kirjaimisto | kreikkalainen kirjaimisto | latinalainen kirjaimisto |
| --- | --- | --- | --- | --- | --- | --- | --- | --- |
|  |  | א | Alef | أ | Alif | Α | Alfa | A |
Alef seemiläisissä kirjoitusjärjestelmissä

Seemiläisten kirjoitusjärjestelmien alkuperän oletetaan olevan englantilaisen arkeologin Alan H. Gardinerin Egyptistä Siinailta 1900-luvun alussa löytämässä ns. kantasiinailaisessa kirjoituksessa. Kirjoitus tunnetaan vain muutamista teksteistä, eikä sitä lukuisista yrityksistä huolimatta ole täysin vielä pystytty selvittämään. Kantasiinailainen kirjoitus on peräisin keskiseltä pronssikaudelta (n. 2000–1525 eaa.), ja sen oletetaan perustuvan vähintään kirjainmuotojensa alkuperältä egyptiläiseen, tarkemmin demoottiseen kirjoitukseen. Alefia vastaava kirjain löytyy niin siitä kuin lähes kaikista sen seemiläisistä jälkeläisistä.
Seemiläisissä kirjoitusjärjestelmissä alef on glottaaliklusiili, foneettisessa merkinnässä /ʔ/. Itsessään mykkä äänne – kuten klusiilit yleensäkin – muuttuu kuuluvaksi vain vokaaliympäristössä, mitä esimerkiksi heprean kirjoituksessa voi osoittaa erilaisin vokaalimerkein.
Alef seemiläisissä kirjoitusjärjestelmissä > Alef hepreassa

Alef on yksi niistä viidestä heprean kirjaimesta, jotka eivät voi kahdentua eli joiden sisässä ei voi olla dageš-pistettä. Alef translitteroidaan usein merkillä ʾ. Se on myös yksi niistä heprean kirjaimista, joita toisinaan käytetään pitkän vokaalin merkitsemiseen (ns. mater lectionis).
Alef on myös heprean kielen totuutta merkitsevän sanan emet (אמת) ensimmäinen kirjain. Juutalaisessa mytologiassa golem herätettiin henkiin kaivertamalla sen otsaan alef-kirjain. Heprealaisessa numerojärjestelmässä alefilla on lukuarvo yksi.
Esimerkkejä:
‏אָדָם Adam (ihminen)
אַבְרָהָם Abraham
אֲדוֹנָי  Adonai, Herra
אֱלוֹהִים Elohim, Jumala
Alefista A:ksi

Kreikkalaiseen kirjaimistoon siirrettäessä, minkä oletetaan tapahtuneen n. 800–600 eaa., alefista tehtiin A-vokaalin merkki. Kreikkalaisen kirjoituksen historialliset edeltäjät olivat kaikki puhtaita konsonanttikirjoitusjärjestelmiä (Peter T. Danielsin termein abjadeja), ja vokaalien lisäämistä järjestelmään pidetään kreikkalaisten suurimpana innovaationa. Käytännössä tämä tapahtui valtaosin muuttamalla vokaalien merkeiksi sellaisia konsonanttimerkkejä, joita kreikkaa kirjoitettaessa ei tarvittu.
Muu käyttö

Matematiikassa alefia käytetään äärettömien joukkojen mahtavuuden kuvaamiseen. Unicodessa tälle käyttötavalle on oma merkkinsä ℵ (ALEF SYMBOL), joka on eri kuin alef kirjainmerkkinä.  Pienin ääretön joukko on luonnollisten lukujen joukko, jonka mahtavuutta merkitään symbolilla  \aleph _{0}. Tätä seuraava ääretön mahtavuus on  \aleph _{1}, sitten  \aleph _{2} ja niin edelleen. Ensimmäisenä merkintätapaa käytti Georg Cantor, joka otti sen sanan "äärettömyys" (אינסוף) ensimmäisestä kirjaimesta.
Alefia käytetään merkitsemään erästä tärkeimmistä Uuden testamentin käsikirjoituksista, 300-luvulta peräisin olevaa Codex Sinaiticusta.
Hammasrattaan ympäröimä alef on Lappeenrannan teknillisen yliopiston ylioppilaskunnan (LTKY) tunnus.
Koodit

| --- | --- |
Unicode UTF-16: U+05d0
Unicode-nimi: HEBREW LETTER ALEF
HTML: &#1488;
ISO 8859-8: 0xe0
Aiheesta muualla

Kuvia tai muita tiedostoja aiheesta Alef Wikimedia Commonsissa
Anefif

| Anefif |
| --- | --- |
 Anefif
 Koordinaatit: 18°2′40″N, 0°36′10″E 
Valtio:  Mali
Alue:  Kidal
Piiri:  Kidal
Hallinto:  
 – Asutustyyppi:  kunta
Väkiluku (2009):  5 100
Infobox OKVirheellinen NIMI-arvo: 
Anefif on maalaiskunta ja sen keskuspaikka Malin Kidalin alueen Kidalin piirissä. Se sijaitsee Adrar des Ifoghas -vuoriston eteläosassa noin 110 kilometriä Kidalista lounaaseen. Kunnassa on 5 100 asukasta (vuonna 2009).
Anefifin kunnan pinta-ala on 2 800 neliökilometriä. Se rajoittuu pohjoisessa Kidalin piirin Essoukin kuntaan, idässä Kidalin kaupunkiin, etelässä Gaon piirin Anchawadin kuntaan, lännessä Bouremin piirin Tarkintiin sekä luoteessa Tessalitin piirin Adjelhociin. Kunnan länsiosassa on Telemsin laakso. Ilmasto on erittäin kuiva ja kuuma. Talvisin lämpötilanvaihtelut ovat suuria. Tasangoilla kasvaa heinäkasveja, wadeissa ja laaksoissa myös puita ja pensaita. Eläinkunta käsittää gaselleja, hyeenoita, sakaaleja, lintuja, liskoja, käärmeitä ja skorpioneja.
Kuntaan kuuluu yksi kylä ja 13 paimentolaisryhmää. Asukkaat ovat arabeja, tuaregeja ja songhaita.
Anefifin kautta kulkee Gaon ja Kidalin välinen maantie. Seudun tärkein elinkeino on karjanhoito. Kotieläimiä ovat vuohet, lampaat, kamelit, aasit ja naudat. Laaksoissa kasvatetaan jonkin verran durraa, taateleita, tomaatteja ja sipulia. Lisäksi käydään kauppaa ja tehdään käsitöitä.
Kunnassa on yksi koulu ja terveysasema.
American Eagle

American Eagle voi tarkoittaa seuraavia:
American Eagle Outfitters, yhdysvaltalainen vaateliikkeiden ketju
American Eagle Airlines, yhdysvaltalainen lentoyhtiö, nykyisin Envoy Air
American Gold Eagle, bullion-kultakolikko
North American Eagle, nopeusennätyksen tavoitteluun tehty auto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”American Eagle”, voi hakea sivunnimihaulla, laajalla sivunnimihaulla tai tekstihaulla.
Ann Jansson

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 6. toukokuuta 1957
Syntymäpaikka: Tukholma, Ruotsi
Pelipaikka: keskikenttäpelaaja
Seurat
| Vuodet | Seura | O | (M) |
| 1972–1984 | Hammarby IF |  |  |
Maajoukkue
| 1973–1984 | Ruotsi | 37 | (12) |

Ann Jansson (s. 6. toukokuuta 1957 Tukholma, Ruotsi) on ruotsalainen uransa päättänyt jalkapalloilija. Hän pelasi urallaan keskikenttäpelaajana. Jansson pelasi Ruotsin  naisten jalkapallomaajoukkueessa yhteensä 37 ottelua joissa teki 12 maalia. Seuratasolla hän edusti aina Hammarbya.
Andy Rourke

| Andy Rourke |
| --- | --- |

Henkilötiedot
Syntynyt: 17. tammikuuta 1964 Manchester, Englanti
Kuollut: 2023 (59 vuotta)
Muusikko
Tyylilajit:  Vaihtoehtorock
Soittimet:  Basso, kitara
Yhtyeet:  The Smiths Freebass Badly Drawn Boy
Levy-yhtiöt:  24 Hour Service Station 
Aiheesta muualla
andyrourke.com/biography
  [ Muokkaa Wikidatassa ] [ ohje ]  
Andy Rourke (oikealta nimeltään Andrew Michael Rourke, 17. tammikuuta 1964, Manchester, Englanti – 2023) oli englantilainen basisti, joka tuli tunnetuksi The Smiths -yhtyeestä.
Rourke liittyi The Smiths -yhtyeeseen sen toisen keikan jälkeen ja oli mukana lähes sen lopettamiseen saakka. Yhtyeen hajoamisen jälkeen Rourke ja rumpali Mike Joyce soittivat jonkin aikaa Sinéad O'Connorin kanssa ja hän myös esiintyi tämän albumilla. Hän jatkoi yhteistyötä Morrisseyn kanssa tämän soolotuotannon parissa.
Sen lisäksi hän soitti ja nauhoitti yhtyeissä The Pretenders, Killing Joke, Badly Drawn Boy ja Aziz Ibrahim, sekä entisen Oasis-kitaristi Boneheadin kanssa.
Hän soitti myös Ian Brownin viimeisimmällä kiertueella.
Aiheesta muualla

Virallinen kotisivu (englanniksi)
Andy Rourke Myspacessa (englanniksi)
Ankkurikahvilan kantavieraat

| Ankkurikahvilan kantavieraat |
| --- | --- |
Ohjaaja:  Matti Jurva
Käsikirjoittaja:  Matti Jurva
Kuvaaja:  Erik Blomberg
Pääosat:  Matti Jurva   Eugen Malmstén   Kauko Käyhkö  
Valmistustiedot
Valmistusmaa:  Suomi
Tuotantoyhtiö:  Sampo-Filmi Oy
Ensi-ilta:  1940
Kesto:  20 minuuttia
Alkuperäiskieli:  suomi
Budjetti:  ei tiedossa
Aiheesta muualla
Elonet
Infobox OKNimi-testi OK: 
Ankkurikahvilan kantavieraat oli lyhyt suomalainen musiikkielokuva jonka ohjasi Matti Jurva ja tuotti Sampo-Filmi Oy. Elokuva valmistui 1940.
Näyttelijät

Matti Jurva
Eugen Malmstén merikapteeni
Kauko Käyhkö merimies
Sointu Kouvo tarjoilijatar
Esko Mannermaa perämies
Leena Rintala tanssijatar
Pentti Viljanen runonlausuja
Ankkuri (arkkitehtuuri)

Koristeellinen ankkuri Saksassa Marburgissa.
Ankkuri tarkoittaa arkkitehtuurissa rautalaitetta, jonka tehtävänä on kiinnittää ja lujentaa jotakin rakennuksen osaa, varsinkin seinää. Ulkopuolelle näkyvä osa on usein koristeltu.
Aiheesta muualla

Kuvia tai muita tiedostoja aiheesta Ankkuri (arkkitehtuuri) Wikimedia Commonsissa
Amerikaneteläafrikkalaiset

| Amerikaneteläafrikkalaiset |
| --- | --- |
Väkiluku:  69 677
Kielet:  Etelä-Afrikan englanti, amerikanenglanti, afrikaans, zulu, tswana, kantoninkiina
Uskonnot:  roomalaiskatolisuus, kalvinismi, juutalaisuus, metodismi, anglikanismi
Amerikaneteläafrikkalaiset ovat yhdysvaltalaisia, jotka ovat syntyneet tai joiden juuret ovat Etelä-Afrikassa. Taloudellisen yhteistyön ja kehityksen järjestön mukaan Yhdysvalloissa asuu 78 616 Etelä-Afrikassa syntyneitä.
Tunnettuja amerikaneteläafrikkalaisia

Kevin Anderson, tennispelaaja
Rodney Howard-Browne, maailmanevankelista
Embeth Davidtz, näyttelijä
Justin Gabriel, showpainija
Liezel Huber, tennispelaaja
Johan Kriek, tennispelaaja
Dave Matthews, laulaja ja kitaristi
Elon Musk, liikemies
Trevor Noah, näyttelijä ja koomikko
Sasha Pieterse, näyttelijä ja laulaja
Gary Player, golfaaja
Trevor Rabin, elokuvasäveltäjä
Styles P, rap-artisti
Tammin Sursok, näyttelijä
Earl Sweatshirt, rap-artisti
Charlize Theron, malli ja näyttelijä
Arnold Vosloo, näyttelijä
Dave Wittenberg, ääninäyttelijä
Jay Manuel, meikkitaiteilija